CELEX: 62017TN0823
Language: lv
Date: 2017-12-20 00:00:00
Title: Lieta T-823/17: Prasība, kas celta 2017. gada 20. decembrī – Etnia Dreams/EUIPO – Poisson (“Etnik”)

26.2.2018   
            
            
               LV
            
            
               Eiropas Savienības Oficiālais Vēstnesis
            
            
               C 72/40
            
         Prasība, kas celta 2017. gada 20. decembrī – Etnia Dreams/EUIPO – Poisson (“Etnik”)
   (Lieta T-823/17)
   (2018/C 072/51)
   Valoda, kādā sagatavots prasības pieteikums – spāņu
   
      Lietas dalībnieki
   
   
      Prasītāja: Etnia Dreams, SL (Valensija, Spānija) (pārstāvis: P. Gago Comes, advokāts)
   
      Atbildētāja: Eiropas Savienības Intelektuālā īpašuma birojs (EUIPO)
   
      Otrs procesa EUIPO Apelācijas padomē dalībnieks: Serge Poisson (Limal, Beļģija)
   
      Informācija par procesu EUIPO
      
   
   
      Strīdus preču zīmes reģistrācijas pieteikuma iesniedzējs: otrs procesa EUIPO Apelācijas padomē dalībnieks
   
      Attiecīgā strīdus preču zīme: Eiropas Savienības vārdiska preču zīme “Etnik” – reģistrācijas pieteikums Nr. 15 721 301
   
      Process EUIPO: iebildumu process
   
      Apstrīdētais lēmums: EUIPO Apelācijas ceturtās padomes 2017. gada 19. oktobra lēmums lietā R 880/2017-4
   
      Prasījumi
   
   Prasītāja lūdz Vispārējo tiesu apmierināt šo prasību tā, lai līdz ar to tiktu pieņemts jauns lēmums, kurā iebildumi Nr. B 2 791 229 tiktu atzīti par pieņemamiem, un tādējādi, veicot vajadzīgās procesuālās darbības, tiktu noraidīts Eiropas Savienības preču zīmes Nr. 15 721 301 “Etnik” reģistrācijas pieteikums attiecībā uz 3. un 35. klasi saskaņā ar Regulas par Eiropas Savienības preču zīmi 8. panta 1. punkta a) un b) apakšpunktu tāpēc, ka pastāv sajaukšanas iespēja ar Etnia Dreams S.L. piederošo Kopienas preču zīmi Nr. 11 017 241.
   
      Izvirzītie pamati
   
   
               —
            
            
               Iebildumu pamatojumam tiek skaidri norādīts uz Regulas Nr. 207/2009 8. panta 1. punkta b) apakšpunktu.
            
         
               —
            
            
               Atbildētājai būtu bijis jāpiemēro Regulas Nr. 2868/95 17. noteikuma 3. un 4. punkta beigu daļa un tādējādi būtu bijis jāpaziņo par trūkumu tālab, lai tas tiktu novērsts divu mēnešu laikā.
            
         
               —
            
            
               Regulas Nr. 207/2009 41. un 42. panta pārkāpums.
            
         
               —
            
            
               Eiropas Savienības Pamattiesību hartas 10., 41. un 47. panta, kā arī 48. panta 2. punkta pārkāpums.
            
         
               —
            
            
               Labticības un tiesiskās paļāvības aizsardzības principu pārkāpums.